Vojna Monteovcov

Vojna Monteovcov () je kolumbijská telenovela natočená v roku 2011. Je adaptáciou čilskej telenovely Hijos del Monte z roku 2008. V hlavných úlohách účinkujú Marlene Favela, Mario Cimarro, Fabián Ríos, Ezequiel Montalt, Jonathan Islas a v hlavných záporných úlohách hrajú Margarita Muñoz a José Luis Reséndez.

Dej 
Na haciende La Arboleda rodiny del Monteovcov panuje pokojná atmosféra. Jedinou starosťou piatich bratov Juana (Mario Cimarro), Josého (José Luis Reséndez), Pedra (Ezequiel Montalt), Gaspara (Fabián Ríos) a Lucasa (Jonathan Islas) je udržať a zveľaďovať haciendu, ktorú ich rodičia v priebehu desaťročí pretvorili na najdôležitejšiu a najprosperujúcejšiu v regióne a súčasne ju ešte viac podnietiť k rastu.

Bratia sa pripravujú na čítanie testamentu po ich nedávno zosnulom otcovi v sprievode dlhoročného a verného sluhu Modesta (Roberto Mateos). Netušia, aký dopad bude mať na nich táto udalosť, ktorá bude koncom ich pokojných dní a že sa stanú súčasťou nového príbehu, ktorý ich čaká. Tesne pred čítaním testamentu a zverejnením videa s posledným príhovorom dona Emilia del Monteho sa objaví Paula del Monteová (Marlene Favela), jeho jediná biologická dcéra, ktorá však neprišla na haciendu len kvôli tomu, aby žiadala časť svojho dedičstva, ale aj preto, aby bratom prevrátila životy naruby. 

Od tej chvíle už nič nebude na haciende La Arboleda také, ako predtým. Paula je odhodlaná urobiť čokoľvek a získať všetko, čo jej patrí. Poháňa ju zatrpknutosť, že bola celé roky ignorovaná rodinou z otcovej strany. Preto už pracuje na svojich plánoch a každý z bratov jej poslúži na to, aby sa stali skutočnosťou.

To, s čím však Paula del Monteová nepočítala je, že na tomto mieste, ktorému chcela vždy vládnuť a cítiť sa rovnocenná, môže nájsť lásku, ktorá spôsobí, že navždy zmení svoje zámery. To sa stane, keď spozná Juana, do ktorého sa zamiluje a po prvýkrát v živote nemôže ovládnuť svoje city. Preto je rozhodnutá urobiť všetko pre to, aby si získala jeho lásku a oddelila ho od jeho nastávajúcej, Juliety Millánovej (Margarita Muñoz).

Napriek tomu, že z Pauliných pôvodných plánov už nezostalo takmer nič, snaží sa Sofía Cañadasová (Diana Quijano) dosiahnuť všetkými prostriedkami, aby Paula splnila sľub, ktorý si dali pred rokmi - zmocniť sa celého majetku del Monteovcov.

Osoby a obsadenie 
 Marlene Favela – Paula del Monte Cañadas
 Mario Cimarro – Juan del Monte 
 José Luis Reséndez – José del Monte 
 Margarita Muñoz – Julieta Millán 
 Jonathan Islas – Lucas del Monte 
 Fabián Ríos – Gaspar del Monte 
 Alejandra Sandoval  – Guadalupe Mardones
 Ezequiel Montalt – Pedro del Monte 
 Diana Quijano – Sofía Cañadas 
 Javier Delgiudice – Miguel Millán
 Margarita Durán – Rosa Cifuentes
 Margarita Reyes – Beatriz Pereira 
 Pedro Rendon – Efraín Mardones 
 Roberto Mateos – Modesto Mardones
 Natasha Klauss – Berta Soto Manzanares
 Didier van der Hove – Eleuterio Mardones
 Carina Cruz – Consuelo Millán
 Juan Pablo Obregón – Johnny Delgado
 Carla Giraldo – Rosario Millán
 Emerson Rodríguez – Amador Cereceda
 Roberto Vander – Emilio del Monte (Pablo González)
 Katherine Porto – Adela 
 Andres Ogilvie – Nacho 
 Alejandro Lopez – Esteban 
 Andrés Felipe Martínez – Gustavo del Fierro

Dabing

Zdroj 
 

Kolumbijské telenovely
Telenovely z 2011